section_heading: Opis
paragraph_text: Drvena kapela je smještena na groblju iznad sela. Sagradila ju je 1908/1909. godine tesarska družina Mate i Jure Jankovića iz Čičke Poljane na mjestu starije kapele. Riječ je o jednobrodnoj građevini s peterostranim zaključkom i koritastim svodom ravnoga tjemena nad lađom. Ispred pročelja je trijem, plitko predvorje pod strehom zabata koje počiva na drvenim gredama u širini lađe, podupirući gredu s drvenim zvonikom nad pročeljem. Nad stupovima što podupiru trijem izveden je ukrasni drvorezbareni friz na proboj.